تورکیه باش ناظیر کؤمکچی‌سی نومان کورتولموش، آمریکادان سون دؤورده ائدیلن سفر‌لرین مثبت ایشاره‌لر و آددیم‌لار اولدوغونو سؤیله‌دی.
کورتولموش،
"آمریکا بئله‌جه هم تورکیه ایله ایلیشگیلرین داها یاخشییا گئتمه‌سینده هم ده اؤز میلی منفعت‌لری باخیمین‌دان دا دوغرو یؤنده ایکی آددیمی آتمیش اولا‌جاق دئیه اومید ائدیریک." ایفاده‌لرینی ایستیفاده ائتدی.
ناظیرلر کابینه‌سی‌نین، دونن پرزیدنت رجب طیب اردوغانین صدرلیگی پرزیدنت کوللیه‌سینده توپلاندی.
توپلانتینین آردین‌دان نومان کورتولموش، مطبوعاتا آچیقلاما ائتدی.
سوریه‌نین رقه شهرین‌دکی ترور تشکیلاتی داعشه یؤنلیک عملیاتدا تورکیه‌نین هانسی شرط‌لرده یئر آلاجاغی و یا آلمایاجاغی موضوعسونا آچیق‌لیق گتیرن کورتولموش، امنیتله باغلی ان یاخشی سناریو‌دن ان پیس سناریویا قدر هر شئی نظردن کئچیریلرکن شرط‌لرین بیر نئچه ساعت سونرا بئله دییشه بیله‌جگی وورغولادی.
تورکیه‌نین، عملیاتلا باغلی تمل پرینسیپ‌لرینی، عمومی چرچیوه‌سینی اورتایا قویدوغونو سؤیله‌ین کورتولموش، داعشه یؤنلیک شهر عملیات‌لاریندا سؤز قونوسو شهرین اینسان‌لاری‌نین فعالیت‌لری و گئری دؤنوشلری‌نین تامین ائدیلمه‌سی لازیم اولدوغونو سؤیله‌دی.
کورتولموش، بیر ترور تشکیلاتی‌نین باشقا بیر ترور تشکیلاتی واسیطه‌سیله یئر دییشدیرمه‌سینی اونون الیله باشقا بیر تشکیلاتا قارشی عملیات ائدیلمه‌سینی سوریه‌نین گله‌جگی، تورکیه‌نین میللی منفعت‌لری و اولوسلار آراسی توپلومون سوریه‌دکی هدف‌لری باخیمین‌دان دوغرو بولمادیق‌لاری‌نین وورغولادی.
نومان کورتلولموش،
"تورکیه هم داعشدن فوق ا‌لعاده ناراحات‌دیر، هم ده داعشین ضررلرینی یاشاماقدا‌دیر. عینی شکیلده پ.ی.د، ی.پ.گ گوجلری‌نین پ.ک.ک ایله قول-قولا، ال-اله تورکیه‌یه قارشی ائتمیش اولدوغو سالدیری‌لاری دا تعقیب ائتمکده، پ.ی.د-نین ده ان آز داعش قدر ضررلی گؤرمکده‌دیر. بیزیم اوچون هر ایکی تشکیلات آراسیندا بیرینی سئچیم ائتمه کیمی بیر سئچیم یوخدور. بونو بوتون دوست‌لاریمیز، موتتفیکلریمیز بیلیر، زامان زامان یوروددوغوموز عملیات‌لاردا، دستک‌لرینی آرتیریرلار. " ایفاده‌لرینی ایستیفاده ائتدی.
کورتولموش، آمریکادا ائدیلن سون سفر‌لرده، فتح الله‌چی ترور تشکیلاتی‌نین (فتو) چته باشی فتح الله گولن ایله بو تشکیلاتلا باغلی گوناهکارلارین دا قایتارماسینی اله آلیندیغینی سؤیله‌دی.
باش ناظیر کؤمکچی‌سی کورتولموش، آلمانیادا تورک ایمام‌لارا ائدیلن عملیاتی قیمتلندیررکن ده آوروپایا باریش مساژی وئردی.
آلمانیا‌داکی تورک ایمام‌لارین جاسوس اولمادیغی‌نین وورغولایان کورتولموش، آوروپانین خاریجی‌لرله باریش ایچینده یاشاماسینی و آلمان‌لارین عرقچی سیاستین تأثیرین‌دن کورتولموش اولماسی لازیم اولدوغونو قید ائتدی.
